Na temelju Odluke o raspisivanju javnog poziva za dodjelu bespovratnih potpora za sufinanciranje izrade projektne dokumentacije u 2016. godini, Klasa: 022-01/16-01/48, Urbroj: 238/1-03-16-21 od 12. listopada 2016., Upravni odjel za fondove Europske unije, regionalnu i međunarodnu suradnju raspisuje

**JAVNI POZIV**

**za dodjelu bespovratnih potpora za sufinanciranje izrade projektne**

**dokumentacije u 2016. godini**

**I. PREDMET JAVNOG POZIVA**

Predmet javnog poziva je dodjela bespovratnih potpora jedinicama lokalne samouprave na području Zagrebačke županije za troškove izrade projektne dokumentacije za projekte koji će se financirati sredstvima EU u programskom razdoblju 2014. - 2020. godine (u daljnjem tekstu Projektna dokumentacija).

Projektna dokumentacija iz ovog Javnog poziva uključuje:

a) Pojedinačne dokumente:

o Studija izvodljivosti

o Studija procjene utjecaja na okoliš ili Elaborat ocjene o potrebi procjene utjecaja na okoliš,

o Analiza troškova i koristi,

o Izvedbeni projekt,

o Građevinska dozvola/potvrda glavnog projekta,

o Glavni projekt.

b) Skupne dokumente:

o Kombinacija pojedinačnih dokumenata

o Kombinacija pojedinačnih dokumenata s ostalim potrebnim dokumentima

Projekt mora biti prijavljen u Bazi projekata Zagrebačke županije.

Odobrena i dodijeljena potpora temeljem ovog Javnog poziva smatra se potporom male vrijednosti i bespovratna je. Davatelj potpore je Zagrebačka županija.

**II. PRIHVATLJIVI PRIJAVITELJI I IZNOS SUFINANCIRANJA**

Prihvatljivi prijavitelji su jedinice lokalne samouprave sa područja Zagrebačke županije koje imaju do prijave na javni poziv:

* završen dokument ili ugovoren/naručen dokument ili dokument u fazi izrade a koji je sastavni dio projektne dokumentacije iz točke II. stavak 2. ovog Javnog poziva.

Maksimalna visina iznosa bespovratne potpore po jednom pojedinačnom dokumentu (a) iz Projektne dokumentacije iznosi do 70.000 kn.

Maksimalna visina iznosa bespovratne potpore po jednom skupnom dokumentu (b) iz Projektne dokumentacije iznosi do 100.000 kn.

Maksimalna visina iznosa bespovratne potpore po jednom prijavitelju iznosi 210.000,00 kuna.

Svaki prijavitelj može prijaviti maksimalno 3 (tri) dokumenta za sufinanciranje iz Projektne dokumentacije (a i b).

Prijavitelj koji prijavljuje više dokumenata, ne može prijaviti za sufinanciranje više od 2 (dva) dokumenta u okviru istog projekta.

Visina iznosa sufinanciranja Projektne dokumentacije za jedinicu lokalne samouprave dodjeljivat će se sukladno indeksu razvijenosti:

* + JLS II. skupine razvijenosti (50-75%) – 100% iznos potpore,
	+ JLS III. skupine razvijenosti (75-100%) – 80% iznos potpore,
	+ JLS IV. skupine razvijenosti (100-125%) – 60% iznos potpore.

Odobreni iznos financiranja za ugovorenu izradu projektnog dokumenta može se isplatiti u roku 15 dana od potpisivanja ugovora, a prijavitelj je dužan prije isplate predati Županiji instrumente osiguranja koji će se utvrditi ugovorom o sufinanciranju izrade projektnog dokumenta, a kao jamstvo za namjensko trošenje odobrenog iznosa financiranja.

Korisnici sredstava ne mogu ostvariti sredstva u slučaju ne ispunjenja preuzetih obveza po ranije zaključenim ugovorima sa Županijom i/ili postojanja bilo kakvih dugovanja prema Županiji.

**III. KRITERIJI PRVENSTVA DODJELE BESPOVRATNE POTPORE ZA IZRADU PROJEKTNE DOKUMENTACIJE**

Kriteriji prvenstva dodjele bespovratne potpore za izradu projektne dokumentacije su:

1. Ostvareni broj bodova sukladno stupnju pripremljenosti projekta za prijavu na temelju popisa pojedinačne projektne dokumentacije (a):

|  |  |
| --- | --- |
| nedostaje samo 1 dokument | 30 bodova |
| nedostaju 2 dokumenta | 20 bodova |
| nedostaju 3 dokumenta | 10 bodova |
| nedostaje više od 3 dokumenta | 0 bodova |

1. Ostvareni broj bodova sukladno dokumentu koji se prijavljuje:
	* Pojedinačni dokumenti

|  |  |
| --- | --- |
| Studija izvodljivosti  | 30 bodova |
| Studija procjene utjecaja na okoliš ili Elaborat ocjene o potrebi procjene utjecaja na okoliš, | 25 bodova |
| Analiza troškova i koristi | 20 bodova |
| Izvedbeni projekt | 15 bodova |
| Građevinska dozvola/potvrda glavnog projekta | 10 bodova |
| Glavni projekt | 5 bodova |

* + Skupni dokumenti

|  |  |
| --- | --- |
| Kombinacija pojedinačnih dokumenata  | 25 bodova |
| Kombinacija pojedinačnih dokumenata s ostalim potrebnim dokumentima  | 20 bodova |

1. Redoslijed podnošenja prijave ukoliko dva ili više dokumenta imaju jednaki broj bodova.

Pravo na dodjelu potpore mogu ostvariti prijavitelji za dokument koji ostvari minimalno 20 bodova.

Prihvatljivi troškovi su svi izdaci koji se odnose na izradu dokumenta iz Projektne dokumentacije, a čija je izrada ugovorena od 1. lipnja 2015. godine do dana podnošenja prijave na Javni poziv, a dokazivat će se kao original ili ovjerena kopija računa i izvod o plaćanju.

**IV. SADRŽAJ PRIJAVE**

Podnositelj prijave dostavlja sljedeću dokumentaciju:

1. Ispunjen prijavni obrazac Zagrebačke županije
2. Dokaz o ugovorenoj/naručenoj izradi dokumenta (ugovor, narudžbenica)
3. Izjava da je projekt prijavljen u Bazi projekata Zagrebačke županije (prijava kod Regionalne razvojne agencije Zagrebačke županije)
4. Izjava o nepostojanju dugovanja prema proračunu Zagrebačke županije
5. Izjava o načinu financiranja projekta

Za svaki dokument iz Projektne dokumentacije (a i b) za koji se traži potpora, prijava se podnosi na zasebnom obrascu uz navedenu dokumentaciju.

Upute za prijavitelje i prijavni obrazac se preuzimaju na službenim mrežnim stranicama Zagrebačke županije www.zagrebacka-zupanija.hr u rubrici Natječaji i javni pozivi, Upravni odjel za fondove Europske unije, regionalnu i međunarodnu suradnju pod nazivom „Javni poziv za dodjelu bespovratnih potpora za troškove izrade projektne dokumentacije u 2016. godini za projekte koji će se financirati sredstvima EU“, odnosno mogu se podići u Upravnom odjelu za fondove Europske unije, regionalnu i međunarodnu suradnju Zagrebačke županije, Ulica grada Vukovara 72/VI, Zagreb.

**V. NAČIN PRIJAVE**

Prijava se podnosi u zatvorenoj omotnici sa naznakom „Javni poziv za dodjelu bespovratnih potpora za troškove izrade projektne dokumentacije u 2016. godini za projekte koji će se financirati sredstvima EU“, preporučenom poštom ili se predaje osobno u pisarnicu Zagrebačke županije, Ulica grada Vukovara 72/VI.

Adresa za dostavu prijave:

Zagrebačka županija

Upravni odjel za fondove EU, regionalnu i međunarodnu suradnju

Ulica grada Vukovara 72/VI

10 000 Zagreb

Sva dodatna pojašnjenja ili informacije mogu se zatražiti na telefon 01/6009-475.

**VI. ROK ZA PODNOŠENJE PRIJAVE**

Krajnji rok podnošenja prijava u okviru ovog Javnog poziva je **10. studeni 2016. godine.**

Prijave koje ne budu dostavljene u propisanom roku, na način i u obliku koji su ovdje opisani, smatrat će se neprihvatljivima i neće se razmatrati.

**VII. NAČIN OBJAVE INFORMACIJA**

Informacije o javnom pozivu, propisani obrasci i dokumentacija te sve obavijesti i promjene uz javni poziv bit će objavljene na službenoj mrežnoj stranici Zagrebačke županije www.zagrebacka-zupanija.hr u rubrici Natječaji i javni pozivi, Upravni odjel za fondove Europske unije, regionalnu i međunarodnu suradnju, pod nazivom „Javni poziv za dodjelu bespovratnih potpora za troškove izrade projektne dokumentacije u 2016. godini za projekte koji će se financirati sredstvima EU“.

KLASA: 302-02/16-02/05

URBROJ: 238/1-20-16-115

Zagreb, 14. listopada 2016.